AQUA ออกตั๋ว B/E ไม่เกิน 800 ลบ.เสริมสภาพคล่องการเงิน
บอร์ด AQUA อนุมัติออกตั๋ว B/E ไม่เกิน 800 ลบ.ใช้เสริมสภาพคล่องการเงิน
15 พ.ย. 2559

บริษัท อควา คอร์เปอเรชั่น จำกัด (มหาชน) หรือ AQUA แจ้งว่าที่ประชุมคณะกรรมการบริษัทเมื่อวานนี้ (14 พ.ย.) อนุมัติให้บริษัทออกและเสนอขายตั๋วแลกเงินระยะสั้น ในวงเงินรวมไม่เกิน 800 ล้านบาท ซึ่งให้รวมถึงตั๋วแลกเงินระยะสั้นที่บริษัทพิจารณาออกและเสนอขายไปบางส่วนแล้วมูลค่า 300 ล้านบาท โดยตั๋วแต่ละฉบับมีอายุไม่เกิน 270 วัน
ทั้งนี้ จะเสนอขายต่อผู้ลงทุนในรูปแบบเสนอขายกรณีทั่วไป หรือกรณีวงจำกัดประเภทผู้ลงทุนสถาบันหรือผู้ลงทุนรายใหญ่ เพื่อเสริมสภาพคล่องด้านการเงินต่อโอกาสการลงทุนในอนาคตของบริษัท
 